María Paula Fernández

María Paula Fernández Estigarribia, nada en Asunción o 30 de agosto de 1998, é unha xogadora de balonmán paraguaia. Xoga de extremo esquerdo no Club Balonmano Zonzamas e na selección de balonmán feminina de Paraguai.

Traxectoria
Comezou a xogar ao balonmán no colexio aos 8 anos, e despois no Atlántida. En 2014 pasou a Cerro Porteño. Tras xogar o Mundial en Eslovaquia quedou en España, e na tempada 2016-17 xogou no equipo asturiano BM La Calzada, mais regresou a Cerro Porteño. Na tempada 2019-20 estivo cedida no Olimpia. En 2021 fichou polo BB Oviedo e foi máxima goleadora da División de Honor Prata con 203 goles na tempada 2021-22. En 2022 fichou polo CB Atlético Guardés. Tras tres tempadas no equipo galego, en 2025 fichou polo Club Balonmano Zonzamas de Lanzarote.
Selección

Coa selección paraguaia participou en:
Campionato Panamericano de Balonmán Xuvenil Feminino de 2016
Campionato Panamericano de Balonmán Feminino de 2017
Xogos Bolivarianos de 2017
Campionato Mundial de Balonmán Feminino de 2017
Campionato Panamericano de Balonmán Xuvenil Feminino de 2018
Campionato Sur-Centroamericano de Balonmán Feminino de 2018
Campionato Sur-Centroamericano de Balonmán Praia 2019
Campionato Sur-Centroamericano de Balonmán Feminino de 2021
Xogos Panamericanos Júnior 2021
Xogos Bolivarianos 2022
Campionato Centroamericano de Balonmán Feminino 2023
Xogos Panamericanos de 2023

Notas

Categoría:Nados en Asunción
Categoría:Nados en 1998
Categoría:Xogadores do Atlético Guardés
Categoría:Xogadores de balonmán de Paraguai